Սառա Մաաս

Սառա Ջանեթ Մաաս (անգլ.՝ Sarah Janet Maas, մարտի 5, 1986(1986-03-05), Նյու Յորք, Նյու Յորք, ԱՄՆ), ամերիկացի ֆենտեզի ժանրի գրող, որն առավել հայտնի է իր «Ապակե գահը» (անգլ.՝ Throne of Glass), դեբյուտային գրքի շարքով, որը հրապարակվել է 2012 թվականին, և «Փշերի և վարդերի թագավորություն» (անգլ.՝ A Court of Thorns and Roses) շարքով, որը հրապարակվել է 2015 թվականին։ Նրա նոր ստեղծագործությունը «Կիսալուսնի քաղաք» (անգլ.՝ Crescent City) շարքն է։ 2021 թվականի դրությամբ նա վաճառել է իր գրքերի ավելի քան 12 միլլիոն օրինակ և թարգմանվել է 37 լեզուներով։


== Կարիերա ==
Մաասը սկսել է գրել իր դեբյուտային «Ապակե գահ» վեպը տասնվեց տարեկան հասակում։ Գրելով վեպի մի քանի գլուխ, որը նախկինում անվանել է «Ապակե թագուհի», Մաասը դրանք հրապարակել է FictionPress.com-ում, կայքում Մաասի վեպի եղել է ամենատարածվածներից մեկը։ Ավելի ուշ վեպը հեռացվել է կայքից, երբ Մաասը որոշել է այն հրատարակել։ Շարքի սյուժեն հիմնված է Մոխրոտի պատմության վրա «Ինչ եթե Մոխրոտը աղախին չէր, այլ մարդասպան։ Եվ նա պարահանդեսի է գնում ոչ թե արքայազնի հետ հանդիպելու, այլ նրան սպանելու համար» նախադրյալով։ 2008 թվականին Մաասը սկսել է պատմությունը ուղարկել տարբեր գործակալների, իսկ 2009 թվականին պայմանագիր է կնքել Laura Dial գրական գործակալության անդամ Թամար Ռիդզինսկու հետ։ «Ապակե գահ»-ը ձեռք է բերվել 2010 թվականի մարտին Bloomsbury ընկերության կողմից, որը հետագայում ձեռք է բերել շարքի ևս երկու գիրք։ Շարքը հասանելի 15 երկրներում և թարգմանվել է 35 լեզուներով։ Շարքի երկրորդ՝ «Կեսգիշերի թագ» գիրքը դարձել է New York Times-ի բեսթսելլեր։ Շարքի վերջին՝ «Մոխրի թագավորություն» գիրքը թողարկվել է 2018 թվականի հոկտեմբերի 23-ին։ Շարքը ներառում է յոթ գիրքը։
«Փշերի և վարդերի թագավորություն»-ը Մաասի երկրորդ ֆենտեզի շարքն է, որը գրել է «Գեղեցկուհին և հրեշը» ավանդական հեքիաթի հիման վրա։ Եռապատման առաջին գիրքը գրվել է 2009 թվականին, սակայն չի հրապարակվել մինչև 2015 թվականը։ Հաջողության և հայտնիության շնորհիվ շարքը տարածվել է, և հեղինակը հայտարարել է, որ մյուս գրքերում պատմելու է մյուս հայտնի կերպարների մասին։ Շարքի չորրորդ՝ «Արծաթե կրակի թագավորություն» գիրքը հրատարակվել է 2021 թվականի փետրվարի 16-ին։ Վիպաշարի հիման վրա Hulu-ն թողարկելու է սերիալ։
2018 թվականի մայիսի 16-ին Մաասը հայտարարել է իր երրորդ ֆենտեզի շարքի մասին «Կիսալուսնի քաղաք» անվանումով։ Առաջին գիրքն անվանվել է «Երկրի և արյան տուն», որը լույս է տեսել Bloomsbury-ի կողմից 2020 թվականի մարտի 3-ին։


== Անձնական կյանք ==
Սառա Մաասը ծնվել է 1986 թվականի մարտի 5-ին Նյու Յորքում։ Մաասը ապրում է Փենսիլվանիայում ամուսնու՝ Ջոշի, իր որդու՝ Թերանի և շան՝ Էննի հետ։ Նրա որդին ծնվել է 2018 թվականի հունիս ամսին։


== Գրքեր ==


=== «Ապակե գահ» ===


==== Վիպաշար ====
«Ապակե գահ» (Throne of Glass, 2012)
«Կեսգիշերի թագ» (Crown of Midnight, 2013)
«Կրակի ժառանգորդ» (Heir of Fire, 2014)
«Ստվերների թագուհի» (Queen of Shadows, 2015)
«Փոթորիկների կայսրություն» (Empire of Storms, 2016)
«Արևածագի աշտարակ» (Tower of Dawn, 2017)
«Մոխրի թագավորություն» (Kingdom of Ash, 2018)


=== «Փշերի և վարդերի թագավորություն» ===


==== Վիպաշար ====
«Փշերի և վարդերի թագավորություն» (A Court of Thorns and Roses, 2015)
«Մառախուղի և զայրույթի թագավորություն» (A Court of Mist and Fury, 2016)
«Թևերի և ավերակների թագավորություն» (A Court of Wings and Ruin, 2017)
«Ցրտի և աստղային լույսի թագավորություն» (A Court of Frost and Starlight, 2018)
«Արծաթե կրակի թագավորություն» (A Court of Silver Flames, 2021)


=== «Կիսալուսնի քաղաք» ===


==== Վիպաշար ====
«Երկրի և արյան տուն» (House of Earth and Blood, 2020)
«Երկնքի և շնչի տուն» (House of Sky and Breath, 2022)


=== Այլ ===
«Սթարքիլլերների շրջան» (The Starkillers Cycle, 2014)
«Կատու-կին։ Հոգի գողացող» (Catwoman: Soulstealer, 2018)


== Ծանոթագրություններ ==